Baarr

**Baarr** uu time aawe hae jab paani  overflow hoe ke jamiin, jon jaada kar ke jhuura rahe hae, ke duboe de hae. Baarr sabd ke jwaar (tide) charrhe ke bhi bola jaae hae. Baarr kisaani, civil engineering aur public health me chinta ke kaaran rahe hae. Insaan se waatawaran (environment) ke badle ke kaaran baarr aur barraa aur jaada dafe hoe hae. Jaise jon rakam se jamiin ke kaam me laawa jaae hae, jangal ke kaata jaae hae, daldal jamiin ke drain karaa jaae hae, naddi ke disa ke badlaa jaae hae. Dunia bhar ke waatawaran ke issue, baarr ke influence kare hae, kaheki isse samundar ke level aur uppar jaae hae. Mausam ke badle ke kaaran "extreme weather events" aur dher hoe hae aur jaada intense bhi rahe hae.Iske kaaran aur barraa baarr aae hae aur baarr jaada dafe aae hae.groundwater se baarr, samundar ke kaaran baarr aur "urban flooding" hae. Jwaar ke kaaran baarr me duuno naddi aur samundar ke kinare ke jamiin rahe hae. Baarr jaan ke bhi karaa jaae hae, jaise ki dhaan ke khet me paani bhar ke dhaan bowaa jaae hae.

Baarr uu time bhi hoe hae jab paani naddi, talaab, nai to samundar se overflow hoe hae. Baarr uu time bhi hoe hae jab jamiin pani se "saturated" hoe jaae hae. Snow melt se bhi baarr hoe hae. Jab ek mahurri me paani jaada hoe jaae hae tab bhi baarr charr jaae hae. Baarr me achchhaai bhi hoe sake hae kaaheki isse jammin aur fertile hoe jaae hae.

Baar se paani se faele waala bemaari bhi barrhe hae. Baarr se log ke ghar bhi chhorre ke parre hae.

unia kedher abaadi uu jagha raha e hae jahan pe coastal flooding hoe hae. aur dher barraa barraa city floodplain me banaa hae.

## Kuchh rakam ke baarr

### Areal flooding
Baarr niche ke aur samthar jamiin me hoe hae jab paani baaria, nai to snow ke tagle ke kaaran etna jor se hoe hai ki ii bahe nai paae hae, nai to jamiin me sakae nai jaae hae. Bachaa paani ek jagha pe batur jaae hae, kabhi kabhi dher gahiraai talak. Uppar ke matti saturate hoe jaae hae, jiske kaaram paani jammin ke bhittar nai jaae sake hae, jahaan pe "water table" gahira nai rahe hae, jaise ki "floodplain", nai to dher baris se jon ki tufaan me hoe hae. Paani jaani me aur kaaran se nai jaae sake hae, jaise ki jab jamiin frozen rahe hae, paththar rahe hae, cimit rahe hae aur jhat pe. Areal baar floodplains me suruu hoe he floodplain nai to niche ke jagha jahan se bahe ke koi rasta nai hae. Aur jagha pe baar hoe hae jab evaporation se jaada baaris rahe hae.

## Naddi ke baarr
Baarr sab rakam ke naddi aur naara (creek or stream) me charrhe hae, jaada barsaat waala jagha se lae ke juraa jagha talak se dunia ke sab se barraa naddi talak. Jab baarr jotaa gais khet me charrhe hae tab baarr me dher matti rahe hae. Baar ke kaaran aur baar ke aur kharaab kare ke kaaran matti ke bhaskna, ice, rubbish, nai ti jaanwar ke banaawa gais dam hoe sake hae.

Dhire se charhe waala baarr jaada kar ke barraa naddi, jisme barra jagha se paani aae hae, me hoe hae. Jaada paani bahe ke kaaran dher din talak baaris, jaldi se tagle waala snow, monsoon, nai to tufaan rahe hae.

## Samundar ke kinare ke baarr
Samundar ke kinare waala jamiin me baarr charrhe hae jab storm surge, barraa juwaarr aur barraa halkora ek saathe aae hae, nai to jab tsunami aur tufaan aae hae. Ek storm surge me tufaan ke kaaran paani  uppar jaae hae jon normal juarr se jaada rahe hae. "Climate change" ke kaaran, aur jaada log ke samundar ke kinare rahe ke kaaran, coastal flooding se jaada barbaadi hoe hae aur jaada log affected rahe hae.

## Urban baarr
Town aur city me baarr charrhe hae jab barsat, nai to storm surge ke kaaran mahurri overflow hoe jaae hae. Urban baar hoe ke khaatir city aur town ke floodplain ke niche nai rahe ke parre hae. 

## Jaan ke karaa jaae waala baarr
Dhaan ke khet me paani bhar ke dhaan bonaa ii rakam ke baarr hae. Larrai ke time dam ke khol ke jaan ke barr banaawa jaae hae, jaise ki dusman aage nai barrhe sake hae.

## Baarr ke kaaran

### Upslope kaaran

### Downslope kaaran
### Badalte mausam ke kaaran

## Baarr ke kharaab natija

### Infrastructure aur janata pe asar
### Economy pe asar

### Swast pe asar

### Insaan ke maut
Niche ke suchi me dunia ke uu baarr hae jisme 100,000 se jaada log ke maut bhais rahaa.

## Rererences